OpenLLM-France/wikimedia huggingface dataset:
# Dankov

Dankov (en rus Данков) és una ciutat de l'óblast de Lípetsk (Rússia). Es troba a la vora del riu Don, a 76 km de Lípetsk.

## Història

La fortalesa de Dankov va ser fundada pels prínceps de Riazan a finals del segle xiv a la riba esquerra del riu Don. La localitat, però, fou destruïda el 1568 pels tàtars de Crimea. Va refundar-se en un altre lloc i de nou el 1618 va haver de tornar a desplaçar-se.
Al segle xviii ja es deia definitivament Dankov (abans es deia Donkov, nom que derivava del nom del riu Don), i el 1765 Caterina II va donar-li l'estatus de ciutat, estatus que va perdre del 1796 al 1804, i que va recuperar el 1924.

## Galeria d'imatges

* Molí de començaments del segle xx.
* Pont de començaments del segle xx.
* Camí a la catedral (segle XX).
* Torre de l'aigua prop del Don (raion de Dankov).
* El riu Don i l'església del segle xviii d'Streixnevo.
* Església de Dmitri Solunski, de 1910, a la localidad de Beerezovka.
# Tetràpode (estructura)

Un tetràpode és una estructura formada per quatre eixos, a manera de tetraedre estilitzat, que, donada la seva capacitat d'intricat amb figures anàlogues i a la seva estabilitat geomètrica, ja que sempre reposa sobre tres peus en un equilibri molt estable, ha estat emprat en obres civils (particularment en la construcció d'esculleres) i militars (per bloquejar el pas de tropes o civils, de vegades reforçat amb filferro espinós). Les esculleres realitzades amb tetràpodes es caracteritzen per una gran capacitat per absorbir l'impacte de les onades, pel fet que formen una estructura de gran rugositat i porositat.

## Referències

* ↑ Najib Cherfaoui & Hamadi Doghmi.2010. Résiliences- Systèmes portuaires du Maroc De la naissance à 2060. Sciences de l'Ingénieur, Casablanca
# Pene galilaea

Pene galilaea és una espècie de gastròpode eupulmonat terrestre de la família Enidae.

## Distribució geogràfica

És un endemisme del nord d'Israel.

## Referències

* ↑ uBio (anglès)
* ↑ Heller, J., 1972. Pene galilaea n. sp., a new enid from northern Israel. Archiv für Molluskenkunde 102: 221-225.
* ↑ Heller, J. (1996). "Pene galilaea." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 13 abril 2023]
* ↑ Encyclopedia of Life (anglès)
* ↑ Heller, J., 1974. Systematics and distribution of the land snail Pene (Pulmonata: Enidae) in Israel.Zool. Israel Journal of Zoology 54: 257-276.
* ↑ Heller, J., 1988. The biogeography of the land snails of Israel, pp. 325-353 a Yom- Tov, Y., & Tchernov, E. (eds). The Zoogeography of Israel. Dr Junk, Dordrecht.

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Heller, J., 1985. Terrestrial Snails. pp. 123-155. A: Plants and Animals of the Land of Israel, an illustrated Encyclopedia, Vol. 2. Ed. A. Alon, Ministry of Defence, Tel-Aviv.
* Heller, J., 1993. Land snails of the Land of Israel, Natural History and a field guide. Ministry of Defence, Tel-Aviv, 260 pp.
# President d'Eslovàquia

El President d'Eslovàquia (en eslovac: Prezidentov Slovenska) és el cap d'estat d'Eslovàquia.

## Presidents d'Eslovàquia (1939-1945)

| | President | President | Inici del mandat | Fi del mandat | Partit |
| 1. | Jozef Tiso | | 26 d'octubre de 1939 | 3 d'abril de 1945 | SLS |

## Presidents d'Eslovàquia (1993-actualitat)

| | President | President | Inici del mandat | Fi del mandat | Partit |
| - | Vladimír Mečiar (Interí) | Vladimír Mečiar (Interí) | 1 de gener de 1993 | 2 de març de 1993 | HZDS |
| 2. (1.) | Michal Kováč | | 2 de març de 1993 | 2 de març de 1998 | HZDS |
| - | Vladimír Mečiar Ivan Gašparovič (Interins) | Vladimír Mečiar Ivan Gašparovič (Interins) | 2 de març de 1998 | 30 d'octubre de 1998 | |
| - | Mikuláš Dzurinda Jozef Migaš (Interins) | Mikuláš Dzurinda Jozef Migaš (Interins) | 30 d'octubre de 1998 | 15 de juny de 1999 | |
| 3. (2.) | Rudolf Schuster | | 15 de juny de 1999 | 15 de juny de 2004 | SOP |
| 4. (3.) | Ivan Gašparovič | | 15 de juny de 2004 | 15 de juny de 2014 | HZD |
| 5. (4.) | Andrej Kiska | | 15 de juny de 2014, actualment en funcions | 15 de juny de 2019 | Cap |
| 6. (5.) | Zuzana Čaputová | | 15 de juny de 2019, presidenta electa | | Eslovàquia Progressista |
# Manuel Joaquín Álvarez de Toledo

Manuel Joaquín Álvarez de Toledo-Portugal y Pimentel, comte d'Oropesa (Pamplona, 1641 - Barcelona, 1707) noble i polític castellà. Va arribar a ser privat en dues ocasions (1685-1689) i (1698-1699) durant el regnat de Carles II de Castella. També va ocupar els càrrecs de gentilhome de Sa Majestat, conseller d'Estat, president del Consell de Castella i del Consell d'Itàlia. Arran del conflicte successori a la corona d'Espanya i conjuntament amb l'Almirall de Castella encapçalà el «partit austríac».

## Orígens familiars

Fill de Duarte Fernando Álvarez de Toledo i d'Ana Mònica de Zúñiga Modica i Còrdova, de qui va heretar els títols de comte d'Oropesa, comte d'Alcaudete, comte de Belvís, comte de Deleitosa, marquès de Frechilla i Villarramiel, marquès del Villar de Grajanejos i marquès de Jarandilla, Gran d'Espanya i de Portugal.

## Biografia política

Durant el regnat de Carles II de Castella, el bàndol nobiliari que encapçalava s'oposava al Joan Josep d'Àustria, fill natural de Felip IV i privat de Carles II. Va veure frustrada per dues vegades la seva candidatura a virrei d'Aragó proposada pel mateix Consell d'Aragó. Mort Joan Josep d'Àustria i després del període en què el Duc de Medinaceli el va substituir, fou nomenat president del Consell de Castella (1684). Va obtenir la màxima confiança de la reina Maria Lluïsa el 1685 amb el càrrec de privat. Es va proposar sanejar la desastrosa hisenda amb mesures que en termes moderns diríem un pla d'estabilització (devaluació, retall de despeses). Les banderies nobiliàries no van acabar i tornaren els partidaris del cardenal Portocarrero i el duc d'Arcos, que es van acostar al poder amb el segon matrimoni del rei amb Marianna de Neuburg el 1689. El comte d'Oropesa renunciar als seus càrrecs el 1691 i se li va ordenar romandre allunyat de la cort en la seva senyoria de la La Pobla de Montalbán.
Enmig de les tensions successòries, va ser cridat de nou a la cort el 1696 tornant a ocupar la presidència del Consell de Castella, i el càrrec de privat el 1698. Quedant clar que el rei no tindria successió directa va proposar a Josep Ferran de Baviera com a candidat a la successió, però aquest va morir el febrer de 1699 i aleshores va optar per l'arxiduc Carles d'Àustria. Va ser objecte del Motín de los gatos (abril de 1699), després del que va caure en desgràcia. Va ser substituït pel cardenal Portocarrero, que encapçalava el partit francès partidari de la successió en la Casa de Borbó. S'exilià a la cort del pretendent austríac instal·lada a Barcelona, on va el 1707 quan ja havia esclatat la Guerra de Successió Espanyola.

## Referències

* ↑ Alloza, Ángel. La vara quebrada de la justicia: un estudio histórico sobre la delincuencia madrileña entre los siglos XVI y XVIII (en castellà). Los Libros de la Catarata, 2000, p. 110. ISBN 8483191083.

## Vegeu també

* Guerra de Successió Espanyola
* Almirall de Castella
# Front del Kurdistan Iraquià

Front del Kurdistan Iraquià (Berey Kurdistani Iraq) fou una coalició de moviments kurds organitzada el 7 de maig de 1987 per lluitar contra el règim de Bagdad. Va dirigir l'alçament nacional després de la Guerra del Golf el 1991 i va organitzar les eleccions del 19 de maig de 1992 al Kurdistan Iraquià.
Del 1987 al 1992 formaren part del Front les següents organitzacions:
* Partit Democràtic del Kurdistan (PDK)
* Unió Patriòtica del Kurdistan (UPK)
* Partit Socialista del Kurdistan Iraquià (KSP/I)
* Partit Democràtic del Poble del Kurdistan (KPDP)
* Aliança Popular del Kurdistan Socialista (PASOK) (abans Partit Socialista Kurd)
* Partit Comunista del Kurdistan, secció del Partit Comunista de l'Iraq
Després de les eleccions del 1992 s'hi van unir:
* Partit dels Obrers del Kurdistan
* Moviment Democràtic Assiri.
El Front va desaparèixer el 1994 en esclatar la guerra civil.

## Referències

* Global Security
# Ford City

«Ford City» té aquests significats:
* Ford City (Califòrnia), concentració de població designada pel cens dels Estats Units a l'estat de Califòrnia.
* Ford City (Pennsilvània), població dels Estats Units a l'estat de Pennsilvània.
# Frédéric Bolley

Frédéric Bolley (Marsella, 17 de febrer de 1974) és un expilot de motocròs occità, dues vegades Campió del Món de 250cc. Un cop retirat del motocròs, Bolley començà a competir en Supermoto, aconseguint bons resultats al Campionat del Món de l'especialitat. Participa també en competicions d'enduro (en categoria E3 i en proves indoor).

## Palmarès
### Campionat del Món de Motocròs

| Any | Motocicleta | 250cc |
| 1997 | Kawasaki | 5è |
| 1999 | Honda | 1r |
| 2000 | Honda | 1r |
| 2001 | Honda | 7è |
| 2002 | Yamaha | 6è |
| Total títols | Total títols | 2 |

### Supermoto

| Any | Motocicleta | S2 |
| 2004 | Aprilia | 6è |
| 2005 | Aprilia | 4t |
| 2006 | Aprilia | 4t |

## Referències

* ↑ «Profile - Frederic Bolley» (en anglès). bestsports.com.br. [Consulta: 23 setembre 2010].

## Enllaços externs

* Imatge de Bolley en una cursa de Supermoto el 2008
Campions del Món de MXGP$^1$ :
1957 - Betzelbacher
1958 - Čížek
1959 - Tibblin
1960 - Bickers
1961 - Bickers
1962 - Hallman
1963 - Hallman
1964 - Robert
1965 - Arbekov
1966 - Hallman
1967 - Hallman
1968 - Robert
1969 - Robert
1970 - Robert
1971 - Robert
1972 - Robert
1973 - Andersson
1974 - Moisséiev
1975 - H. Everts
1976 - Mikkola
1977 - Moisséiev
1978 - Moisséiev
1979 - Carlqvist
1980 - Jobé
1981 - Hudson
1982 - LaPorte
1983 - Jobé
1984 - Kinigadner
1985 - Kinigadner
1986 - Vimond
1987 - Geboers
1988 - V. den Berk
1989 - Bayle
1990 - Puzar
1991 - Parker
1992 - Schmit
1993 - Albertyn
1994 - Albertyn
1995 - S. Everts
1996 - S. Everts
1997 - S. Everts
1998 - Tortelli
1999 - Bolley
2000 - Bolley
2001 - Pichon
2002 - Pichon
2003 - S. Everts
2004 - S. Everts
2005 - S. Everts
2006 - S. Everts
2007 - Ramon
2008 - Philippaerts
2009 - Cairoli
2010 - Cairoli
2011 - Cairoli
2012 - Cairoli
2013 - Cairoli
2014 - Cairoli
2015 - Febvre
2016 - Gajser
2017 - Cairoli
2018 - Herlings
2019 - Gajser
2020 - Gajser
2021 - Herlings
2022 - Gajser
2023 - Prado :
$^1$Del 1962 al 2002, era el Campionat del Món de Motocròs 250cc, Motocross GP el 2003 i MX1 del 2004 al 2013 (en cursiva, els Campionats d'Europa previs al mundial). :
# Gabriel Macià

Gabriel Macià o Gabriel de Canet (Canet de Mar, Maresme, 30 de novembre de 1604 - Barcelona, 1680) fou un frare caputxí. Ha estat proclamat venerable per l'Església catòlica.

## Biografia

Fou mestre de novicis i definidor provincial de l'orde. Frare de vida virtuosa, tingué episodis místics d'èxtasi, on tenia visions celestials, i se li atribuïren miracles i el do de la profecia. Els guariments a la comarca (Canet, Mataró, Arenys de Mar, etc.) li van valer que fos tingut per persona santa en vida. Morí al convent de Montcalvari de Barcelona, on fou sebollit.
El caputxí Atanasi de Barcelona n'escrigué una biografia, Vida y virtudes del venerable padre fray Gabriel Macià de Canet: religioso capuchino de la provincia de Cathaluña (Girona: Imprenta de Gabriel Bró, 1721), editada per Joan Macià, degà de Vic i nebot del venerable.
Canet li ha dedicat la plaça de davant l'església, anomenada del Venerable Gabriel Macià, i on es troben els fonaments de la torre del casal dels Macià, on probablement havia nascut.
# Gabriel Martínez i Altés

Gabriel Martínez i Altés (Falset, 1858 – Barcelona, 1940 fou un pintor català.
Es va formar a París amb Francesc Domingo i Marquès. Cap al 1886 s'instal·la a Barcelona, on hi obrí una acadèmia de Belles Arts, on varen passar entre altres artistes, Isidre Nonell, Xavier Nogués, Ignasi Mallol i, posteriorment, Enric Planasdurà. Com a pintor seguí el fortunyisme i conreà també l'aquarel·la.

## Referències

* ↑ «Gabriel Martínez i Altés». Gran Enciclopèdia Catalana. [Consulta: 12 abril 2018].
# GOES 2

El GOES 2, conegut com a GOES-B abans d'entrar en servei, va ser un satèl·lit meteorològic operat per la National Oceanic and Atmospheric Administration dels Estats Units com a part del sistema Geostationary Operational Environmental Satellite. El GOES 2 va ser construït per Ford Aerospace, i estava basat en el bus de satèl·lit desenvolupat pel programa Synchronous Meteorological Satellite. En el llançament tenia una massa de 295 kg. Es va col·locar en òrbita geoestacionària, des d'on va ser utilitzat per al pronòstic del temps als Estats Units. Després del seu retir com a satèl·lit meteorològic, es va utilitzar com un satèl·lit de comunicacions fins al seu desmantellament final en el 2001.
El GOES-B va ser llançat utilitzant un coet transportador Delta 2914 des de Launch Complex 17B al Cape Canaveral Air Force Station. The launch occurred at 10:51:00 GMT on 16 June 1977. El llançament va fer col·locar amb èxit el GOES-B en una òrbita de transferència geoestacionària, de la qual es va elevar a l'òrbita geoestacionària per mitjà d'un motor d'apogeu de bord SVM-5. La seva inserció en l'òrbita geoestacionària es va produir a les 03:26 GMT del 17 de juny.
Després de les proves en òrbita, el GOES-B va ser reanomenat GOES 2, i va substituir el SMS-1 a una longitud de 60 graus oest. Va operar com un satèl·lit meteorològic en diverses posicions diferents fins al 1993, i es va col·locar en emmagatzematge. Va ser reactivat com a satèl·lit de comunicacions el 1995, i mogut a 177° Oest. Va ser utilitzat per Peacesat per prestar serveis de comunicacions a les illes a l'oceà Pacífic, un paper en què va ser substituït pel GOES 7 el 1999, i la National Science Foundation dels Estats Units per comunicacions amb l'Estació Amundsen-Scott. El 5 de maig de 2001, es va retirar a una òrbita cementiri. A les 21:08 GMT, dues hores després de l'última maniobra per treure'l de l'òrbita geosíncrona, el GOES 2 va rebre l'ordre de desactivar el seu sistema de comunicacions, per a la prevenció de futurs comandaments de terra que se li enviessin.

## Vegeu també

Search Wikimedia Commons 
A Wikimedia Commons hi ha contingut multimèdia relatiu a:GOES B o GOES 2 :
* 1977 en els vols espacials
* TDRS-1

## Referències

* ↑ «GOES-2». The GOES Program - ESE 40th Anniversary. NASA. Arxivat de l'original el 2009-05-30. [Consulta: 12 agost 2009].
* ↑ Krebs, Gunter. «SMS 1, 2 / GOES 1, 2, 3». Gunter's Space Page. [Consulta: 12 agost 2009].
* ↑ Wade, Mark. «GOES». Encyclopedia Astronautica. [Consulta: 12 agost 2009].
* ↑ McDowell, Jonathan. «Launch Log». Jonathan's Space Page. [Consulta: 12 agost 2009].
* ↑ McDowell, Jonathan. «Index». Geostationary Orbit Catalog. Jonathan's Space Page. Arxivat de l'original el 2010-04-06. [Consulta: 12 agost 2009].
# Fouladougou

* Per a altres significats, vegeu «Fouladougou (Bakhoy)».
Fouladougou és una regió del Casamance, al Senegal, entre el riu Gàmbia i el riu Casamance, al sud de la part central de Gàmbia. Al segle xix la regió tenia un rei. El 1886 aquest rei era Moussa Malo,que per por de Mahmadou Lamine va prometre ajut als francesos contra el marabut; derrotat aquest darrer, el territori va quedar sota protectorat francès.

## Referències

* Histoire de la conquête du Soudan français (1878-1899)" pel Tinent Gatelet
# Fontaine (Isère)

Fontaine és un municipi francès del departament de la Isèra (regió d'Alvèrnia-Roine-Alps). L'any 2006 tenia 23.300 habitants.
# Galinheiro

Galinheiro (crioll capverdià Galinhéru) és una vila al nord-oest de l'illa de Fogo a l'arxipèlag de Cap Verd. Està situada 13 kilòmetres al nord-est de São Filipe.

## Vegeu també

* Llista de nuclis de població de Cap Verd
# Galinduste

Galinduste és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 628 | 588 | 539 | 540 |

## Enllaços externs

* Enllaç a Wikisalamanca
# Fracció reductible

En matemàtiques una fracció és reductible, o reduïble, quan pot ser simplificada; en altres paraules, quan el seu numerador i el seu denominador tenen divisors comuns. Si una fracció ja no es pot simplificar es diu que és irreductible.

## Exemples

La fracció:
    ${\frac {25}{10}}\,$
és reductible, atès que se la pot representar:
    ${\frac {25}{10}}={\frac {5\cdot 5}{2\cdot 5}}={\frac {5}{2}}\,$
# Francesco Albanese

Francesco Albanese (Torre del Greco, Nàpols, 13 d'agost de 1912 - Roma, 11 de juny de 2005) va ser un tenor, sobretot relacionat amb el repertori italià.
Albanese va estudiar a Roma amb Francesco Salfi, i va fer el seu debut el 1940 al Teatro dell'Opera di Roma, com a Evandro a Alceste de Gluck, on va romandre fins al 1942, també cantant Almaviva, Fenton, Rinuccio. El 1942, va fer el seu debut amb Alceste a La Fenice de Venècia, va cantar després al Maggio Musicale Fiorentino, al Teatre La Scala de Milà i al Gran Teatre del Liceu de Barcelona.
Va actuar molt sovint amb la seva esposa la soprano Ofelia Fineschi.

## Referències

* ↑ Edita SARPE, Gran Enciclopedia de la Música Clásica, vol. II, pàg. 430. (ISBN 84-7291-227-2)
# Gastonia

* Per a altres significats, vegeu «Gastonia (planta)».
Gastonia és un gènere d'ancilosaure polacàntid que visqué al Cretaci inferior, fa 125 milions d'anys, a Nord-amèrica. Està estretament emparentat amb Polacanthus i presentava llargues pues sobre les espatlles. Aquest dinosaure es trobà a la mateixa pedrera que Utahraptor. Fou anomenat per James Kirkland el 1998 a partir de material trobat al Gran Comtat de Utah.
# Froðba

Froðba [ˈfɹoːba] és un poble de l'illa de Suðuroy, a les illes Fèroe. Forma part del municipi de Tvøroyri. L'1 de gener del 2021 tenia 272 habitants. Froðba està situat al nord de la boca del Trongisvágsfjørður, un fiord que s'endinsa en la costa est de l'illa de Suðuroy.
La localitat ha crescut en els darrers anys juntament amb Tvøroyri, situada immediatament a l'oest. A Froðba es pot passejar pel parc Viðarlundin við Tvøroyrar kirkju, una àrea situada al costat de l'església composta d'arbres de diferents espècies. També i hi ha interessants formacions de columnes basàtiques. Una petita carretera condueix al cap Frobiarnípa de 324 metres d'alçada, des d'on es poden observar bons panorames. Des d'aquí es pot accedir a una cova anomenada Hol í Hellu. Pel camí es poden observar dipòsits de carbó petrificats; són el testimoni d'un bosc que el va cobrir la lava fa 50 milions d'anys.
Segons diu la tradició, Froðba seria la població més antiga de l'illa. Aquí s'hi hauria establert un rei danès anomenat Fróðe, quan des de Dinamarca es dirigia cap a Irlanda. El nom Froðba prové del nòrdic antic Fróðabæ, que significa "el poble (o assentament) de Frode". El nom Fróðabæ va evolucionar a Froðabø i finalment a Froðaba i Froðba; la paraula feroesa bø es pot traduir per lloc, habitatge, assentament, poble o, fins i tot, camp o prat. Altres topònims de l'illa de Suðuroy contenen la paraula ba, Bæ o Bø, com ara Hvalba o Sumba. L'antiga església de Froðba acollia una pedra rúnica que va ser portada a Dinamarca el 1823 i que estava catalogada a la Nationalmuseet, però es va perdre. L'any 2003 es va tornar a trobar, però una catalogació confosa arran de la seva redescoberta ha fet que la pedra torni a estar en un lloc desconegut.
El poeta Poul F. Joensen (1898-1970), que treballava de professor a l'escola del poble poble, va viure durant més de mig segle a Froðba. Des del juny del 2007, hi ha un monument (Minnissteinur) que el recorda a prop de la casa on va viure. La pedra del monument prové de Sumba, el lloc que el va veure néixer i créixer. Un net del poeta, el polític socialdemòcrata Kristin Michelsen i antic alcalde deTvøroyri, encara viu avui a Froðba.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* 1 2 Proctor, James. Faroe Islands (en anglès). Bradt Travel Guides, 2019, p. 160. ISBN 9781784776329.
* ↑ «Gongutúrur í Froðba» (en feroès). Visit Suðuroy. [Consulta: 29 octubre 2019].
* ↑ Schrøter, &, (1852). «»,, Kopenhagen 1849–1851. S. 142. (auf Dänisch), Johan Hendrik; Hammershaimb, V.U.. Færøiske folkesagn (en danès). Copenhaguen: Antiquarisk Tidsskrift, 1852, p. 142.
* ↑ «Minnissteinur yvir Poul F avdúkaður.» (en feroès). Lions Club Suðuroy. [Consulta: 29 octubre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Tvøroyri.
# Frozen River

Frozen River és una pel·lícula estatunidenca de 2008 escrita i dirigida per Courtney Hunt; ha estat doblada al català.

## Argument

Una dona abandonada per un marit obsessionat pel joc coneix una índia que l'embarca malgrat ella en una operació d'immigració clandestina entre els Estats Units i el Canadà.
La frontera en aquest indret és marcada per un riu gelat que talla en dos la reserva índia; és doncs possible passar-la amb cotxe. La mare de família busca llavors un pla per pagar la mobilehome nova que ha de reemplaçar la carcassa que li serveix de casa.

## Repartiment

* Melissa Leo: Ray Eddy
* Misty Upham: Lila Littlewolf
* Charlie McDermott: Troy J. 'T.J.' Eddy
* Michael O'Keefe: State Trooper Finnerty
* James Reilly: Ricky Eddy
* Mark Boone Junior: Jacques Bruno
* Dylan Carusona: Jimmy
* Jay Klaitz: Guy Versailles
* Michael Sky: Billy Three Rivers
* John Canoe: Bernie Littlewolf
* Rajesh Bose: pare paquistaní
* Gargi Shinde: mare paquistanesa

## Premis i nominacions
### Premis

* 2008. Gran premi del jurat (ficció) al Festival de Cinema de Sundance
* 2008. Festival Internacional de Cinema d'Estocolm
* 2008. Millor Actriu per a Melissa Leo al Festival Internacional de Cinema de Sant Sebastià

### Nominacions

* 2009. Oscar a la millor actriu per Melissa Leo
* 2009. Oscar al millor guió original per Courtney Hunt

## Referències

* ↑ Ésadir.cat. Frozen River. Ésadir.cat.

## Enllaços externs

* Frozen River - Lloc web oficial